Ҡаҙҙар кеүек йөҙәйек,

Ҡоштар кеүек осайыҡ,

Ҡуян кеүек һикерәйек,

Айыу кеүек атлайыҡ,

Аттар кеүек еләйек,

Бесәй кеүек һуҙылайыҡ,

Һәм урынға ултырайыҡ.

Һыу буйында баҡалар,

Баталар ҙа ҡалҡалар.

Ҡояш сыҡҡас барыһы ла

Һикерешеп алалар.

Ҡулдарын алға һуҙып,

Сәпәкәйләп алалар.

Уңға – һулға боролоп,

Тыпырҙап та ҡуялар.

Бер-ике - алға,

Өс – дүрт – артҡа,

Биш – алты – уңға,

Ете- һигеҙ – һулға,

Туғыҙ – ун – ултырҙыҡ

Һәм яҙарға тотондоҡ.

 **«Ҡаҙҙар»**

Ҡаҙҙар осто, ҡаҙҙар осто,

Остолар ҙа боҫтолар.

Ултырҙылар, ял иттеләр,

Тағы ла осоп киттеләр.

Остолар, остолар,

Парта артына боҫтолар.

Ел иҫә беҙҙең биткә (ҡулдарҙы күтәрәләр),

Ағастарҙы һелкетә (сайҡалыу).

Ел бөтә, бәтә, бөтә (яйлап сүгәлеү),

Ағастар бейек үҫә (аяҡ осонда тороу).

Ҡоштар остолар, остолар (ҡул хәрәкәте),

Остолар ҙа төштөләр (сүгәлеү).

Ултырҙылар ял иттеләр,

Һәм тағы ла остолар (осоу хәрәкәте).

Талып китте ҡулдарым,

Ҡәләмемде һалайым.

Ҡулдарымды күтәрәм дә,

Имеш, йомғаҡ урайым.

Алға һуҙам ҡулдарҙы,

Туҡмас йәйеп алайым.

Хәҙер һуған турайы да

Рәхәтләнеп илайым.

 Беҙ урманға барабыҙ, барабыҙ (барыу хәрәкәте),

Йәнлектәрҙе күрәбеҙ, күрәбеҙ (баш менән уң һәм һул яҡҡа хәрәкәт).

 Ана тейен һикерә, һикерә (ҡулдар өҫкә),

Ағастарға үрелә (алға табан үрелеү).

Әйҙәгеҙ тауға барайыҡ (атлайбыҙ),

Санала шыуып ҡарайыҡ (иҙәнгә сүгеү).

Бер туҙан юҡ, саф һауа,

Ергә ап-аҡ ҡар яуа (тороп баҫып ҡар яуғанын ҡулдар менән күрһәтеү)

Бармаҡтарым арыны,

Сүпләп алам тарыны.

Бер тары, ике тары,

Һәр бөртөгө һап-Һары.

 Көн ниндәй матур (һоҡланыу-ҡулдар),

Ҡояш та көлә (ҡулдар ҡояшҡа үрелә).

Аяҡта саңғы (саңғы ла шыуыу хәрәкәте),

Тауҙан елдерә (сүгәләп тауҙан шыуыу).

 **Аҙна көндәре.**

Дүшәмбе аҙна башы,

Эшкә бара һәр кеше.

Шишәмбе лә эш көнө,

Шаршамбы ла эш көнө.

Кесаҙна менән йома,

Эш, аҙна кәмей бара.

Эх, күңелле ял көндәр,

Шәмбе менән йәкшәмбе.

**Ҡуян утрауҙа.**

Аҡ ҡуянҡай ултыра,

Ҡолаҡтарын һелкетә.

Бына шулай, бына шулай,

Ҡолаҡтарын һелкетә.

Ҡуян туңа башлаған,

Аяҡтарын йылыта.

 Бына шулай, бына шулай,

Аяҡтарын йылыта.

Ҡуян һаман да туңа,

Һикергеләп тә ҡуя.

Бына шулай, бына шулай,

Һикергеләп тә ҡуя. Кемдер уны өркөттө,

 Үҙ урынына һыпыртты.

Уҡығанда күҙеңә көс төшмәһен:

Сәғәт һайын ял кәрәк.

Яҙғанда яҡтылыҡтың

Һулдан төшөүе кәрәк.